ที่ มท ๐๘๑0.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 ธันวาคม 2564

เรื่อง ซักซ้อมความเข้าใจการจัดทำแผนปฏิบัติการป้องกันการทุจริตขององค์กรปกครองส่วนท้องถิ่น
ประจำปีงบประมาณ พ.ศ. 2565

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ที่ มท 0810.3/ว 1493 ลงวันที่ 21 พฤษภาคม 2563

 2. หนังสือกรมส่งเสริมการปกครองท้องถิ่น ที่ มท 0810.3/ว 2271 ลงวันที่ 31 กรกฎาคม 2563

สิ่งที่ส่งมาด้วย สำเนาหนังสือสำนักงาน ป.ป.ช. ที่ ปช 0013/0084
 ลงวันที่ 23 พฤศจิกายน 2564 จำนวน 1 ฉบับ

 ตามที่ กรมส่งเสริมการปกครองท้องถิ่น แจ้งขยายกรอบเวลาแผนปฏิบัติการป้องกันการทุจริต
ขององค์กรปกครองส่วนท้องถิ่นที่จะสิ้นสุดปีงบประมาณ พ.ศ. 2564 เป็นสิ้นสุดปีงบประมาณ พ.ศ. 2565 และรายงานผลโครงการ/กิจกรรม/มาตรการตามแผนปฏิบัติการป้องกันการทุจริตให้สำนักงาน ป.ป.ช. ทราบ ผ่านระบบรายงานและติดตามประเมินผลการดำเนินงานตามแผนแผนปฏิบัติการป้องกันการทุจริตขององค์กรปกครองส่วนท้องถิ่น (ระบบ e-PlanNACC) หรือเว็บไซต์ https://e-plan.nacc.go.th นั้น

 กรมส่งเสริมการปกครองท้องถิ่น ได้รับแจ้งจากสำนักงาน ป.ป.ช. ว่าได้กำหนดแนวทางการจัดทำแผนปฏิบัติการป้องกันการทุจริตขององค์กรปกครองส่วนท้องถิ่น ประจำปีงบประมาณ พ.ศ. 2565
เพื่อซักซ้อมความเข้าใจในการจัดทำแผนปฏิบัติการป้องกันการทุจริต และส่งเสริมให้องค์กรปกครองส่วนท้องถิ่น
มีการขับเคลื่อนแผนปฏิบัติการป้องกันการทุจริตไปสู่การปฏิบัติอย่างต่อเนื่อง อันจะส่งผลต่อการยกระดับ
ผลการประเมินคุณธรรมและความโปร่งใสในการดำเนินงานขององค์กรปกครองส่วนท้องถิ่น จึงขอความร่วมมือจังหวัดแจ้งให้องค์กรปกครองส่วนท้องถิ่นในเขตพื้นที่ทราบ ดังนี้

 1. ให้องค์กรปกครองส่วนท้องถิ่นขยายกรอบเวลาแผนปฏิบัติการป้องกันการทุจริต
ภายใต้ยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2560 – 2564)
สำหรับองค์กรปกครองส่วนท้องถิ่น เป็นสิ้นสุดปีงบประมาณ พ.ศ. 2565 โดยสามารถเพิ่มเติมปรับเปลี่ยนโครงการ/กิจกรรม/มาตรการ และดำเนินการนำส่งแผนปฏิบัติการป้องกันการทุจริตประจำปีงบประมาณ
พ.ศ. 2565 ผ่านระบบออนไลน์ได้ที่ระบบรายงานและติดตามประเมินผลการดำเนินงานตามแผนปฏิบัติการป้องกันการทุจริตขององค์กรปกครองส่วนท้องถิ่น (ระบบ e-PlanNACC) หรือเว็บไซต์ https://e-plan.nacc.go.th โดยไม่ต้องส่งเล่มแผนปฏิบัติการป้องกันการทุจริตประจำปีงบประมาณ พ.ศ. 2565 มาที่สำนักงาน ป.ป.ช.

 2. การรายงานผลการดำเนินการตามแผนปฏิบัติการป้องกันการทุจริต ประจำปีงบประมาณ พ.ศ. 2565 ให้รายงานผ่านระบบออนไลน์ ได้ที่ระบบ e-PlanNACC หรือเว็บไซต์ https://e-plan.nacc.go.th

 /จำนวน 2 ...

จำนวน 2 รอบต่อปี คือ รอบ 6 เดือน (ภายในเดือนเมษายน) และรอบ 12 เดือน (ภายในเดือนตุลาคม)
และสามารถดาวน์โหลดคู่มือแนะนำการใช้งานได้ภายในระบบ ทั้งนี้ องค์กรปกครองส่วนท้องถิ่นสามารถปรึกษาการจัดทำแผนปฏิบัติการป้องกันการทุจริตหรือการใช้งานระบบ e-PlanNACC ได้ที่ระบบให้คำปรึกษาธรรมาภิบาลออนไลน์ หรือเว็บไซต์ https://ggconsult.nacc.go.th หรือสแกน QR Code รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานแผนพัฒนาท้องถิ่น

โทรศัพท์ 0-2241-9000 ต่อ 212๒-๔

โทรสาร 0-2243-2230

ไปรษณีย์อิเล็กทรอนิกส์ saaraban@dla.go.th

ผู้ประสานงาน นายทัฬห์ ชาญอักษร โทร. 09-8285-4799